Az Erdélyi fejedelemség történetének egyik jelentős szakában, Bethlen Gábor uralkodása idején az ország belső nyugalmát és stabilitását kihívások sora érte. Az előző uralkodó, Báthory Gábor, kalandor politikája és a török megszállás hatalmas felfordulást okozott. Majd Bethlen Gábor lépett fel, és török segítséggel visszaállította a rendet. Bethlen politikája viszont nemcsak a külső erőkkel való együttműködésről szólt, hanem a belső stabilitás és gazdasági fejlődés iránti elkötelezettségről is. Bethlen felismerve, hogy a török megszállás pusztulással járt, jó viszonyt épített ki a fejedelemség békéjének érdekében. A török támogatás fenntartása érdekében Bethlen kompromisszumokra volt kényszerítve, pl. visszaadta Lippát (1616), viszont ez gyengeséget mutatott. Bethlen kormányzása alatt a belső rend és gazdasági fejlődés érdekében számos intézkedést hozott. Erősítette a fejedelmi hatalmat, növelte az adókat, visszavette az eladományozott birtokokat és támogatta a gazdaság fejlődését, pl. bányászok behívásával és mersterek fogadásával. A hazai termelést vámokkal védte, és állami egyedárusítási jogot vezetett be a jelentős termékek kivitelére, ami mind hozzájárult a gazdasági és politikai stabilitáshoz. Bethlen részt vett a 30 éves háborúban, a Cseh és a Magyar rendek kérésére. Három hadjáratot vezetett a Habsburgok ellen, mellyel a magyar rendek jogait védte és hozzájárult a habsburgok dunai monarchiájának más tartományában lévő visszaszorított nemesek helyzetének erősítéséhez is.